system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pJohn Kerry?
assistant
John Forbes Kerry (n. 11 decembrie 1943, Aurora, Colorado) este senator al Senatului Statelor Unite ale Americii din partea statului Massachusetts. În anul 2004, în cursul campaniei prezidențiale a fost candidatul Partidului Democrat, pierzând alegerile în favoarea celui de-al patruzeci și treilea președinte, George W. Bush. John Kerry a deținut funcția de Secretar de stat în administrația Barack Obama de la data de 1.2.2013-20.1.2017.

Biografie - anii timpurii

Naștere 

Kerry s-a născut într-un spital militar, Fitzsimons Army Hospital din Aurora, Colorado, în apropierea orașului Denver, capitala statului Colorado, unde tatăl său, Richard Kerry, veteran al celui de-al doilea război mondial urma un tratament contra tuberculozei.  La scurt timp după nașterea sa, familia s-a reîntors în statul lor natal, Massachusetts.

Familie 

John Kerry este cel de-al doilea copil al lui Richard John Kerry and Rosemary Forbes Kerry.  El are trei surori: Margery (n. 1941), Diana (n. 1947) și Cameron (n. 1950).  Toți membri familiei sunt de credință romano-catolică.  Fiind copil, Kerry a slujit ca ajutor de altar.

Deși familia extinsă este foarte bogată, totuși familia imediată a lui Kerry, părinții săi și cei patru copii erau încadrați ca aparținând păturii superioare a clasei de mijloc a societații americane. Studiile pe care Kerry le-a făcut la școli de elită din Noua Anglie și din Europa au fost finanțate de o mătușă foarte bogată.

Kerry și-a petrecut verile fie la una din proprietățile familiei Forbes din Franța sau la proprietățile familiei Forbes, rudele sale din partea mamei, din Statele Unite, Naushon Island în apropierea Cape Cod.

Partea maternă a familiei 

Bunicul matern al lui John Kerry, James Grant Forbes, s-a născut în Shanghai, China, unde familia a acumulat o avere considerabilă din comerțul cu opiu și operațiuni de import-export cu China.  Forbes s-a căsătorit cu Margaret Tyndal Winthrop, originară din familia Dudley-Winthrop, o familie cu un solid trecut de politicieni.  Prin bunica sa maternă, John Kerry este o rudă îndepărtată cu patru președinți americani  și cu multe familii regale din Europa .

Referințe 

Nașteri în 1943
Absolvenți ai Universității Yale
Americani în viață
Candidați prezidențiali americani din 2004
Membri ai Senatului SUA din statul Massachusetts
Nominalizări prezidențiale ale Partidului Democrat al SUA
Oameni din Colorado
Oameni din Massachusetts
Ofițeri ai United States Navy
Politicieni romano-catolici
Senatori ai Senatului Statelor Unite ale Americii
Romano-catolici americani
Veterani ai războiului din Vietnam
Politicieni americani din secolul al XX-lea
Politicieni americani din secolul al XXI-lea